สวัสดีค่ะ ดิฉันอายุ23ปี เป็นนักศึกษาค่ะ คือก่อนหน้านี้ก็เคยมีอาการเจ็บหน้าอกด้านซ้ายบ่อยครั้ง เจ็บแบบจี๊ดๆแต่มักจะเป็นๆหายๆเลยไม่ได้ใส่ใจอะไร แล้วก็ไม่เป็นอีกพักใหญ่ เพิ่งกลับมาเจ็บอีกเมื่อวันที่ 27 ม.ค 63 มีอาการเจ็บหน้าอกด้านซ้ายแบบเจ็บหน่วงๆไม่ถึงกับเจ็บมากแต่เจ็บค่อยข้างนาน ตำแหน่งที่เจ็บเป็นส่วนด้านบนของหน้าอกข้างซ้ายค่ะ เท่าที่สังเกตดูอาการของตัวเองนะคะ คือมันจะรู้สึกเจ็บหน่วงๆมากหน่อยเวลาอยู่ในท่านอน บางครั้งเหมือนรู้สึกเจ็บมากน้อยไปตามจังหวะการหายใจ มันจะเจ็บมากเป็นช่วงๆค่ะ แบบนี้อันตรายไหมคะ ทำอย่างไรถึงจะหายจากอาการที่เป็นอยู่คะ
สวัสดีค่ะ อาการเจ็บอกด้านซ้าย อาจจะเกิดจาก-กล้ามเนื้อบริเวณอกอักเสบ-โรคกรดไหลย้อน ทำให้แสบร้อนกลางอก แน่นอก จุกแน่นลิ้นปี่ หายใจไม่สะดวกร่วมด้วยได้-โรคกระเพาะอาหารหรือลำไส้ส่วนต้นอักเสบ อาจทำให้จุกแน่นลิ้นปี่ได้ มักเกิดสัมพันธ์กับอาหารเช่นก่อนหรือหลังอาหาร-โรคเกี่ยวกับปอดทำให้หายใจไม่สุด แต่มักมีอาการอื่นเช่นไอเรื้อรังร่วมด้วย-โรคเกี่ยวกับหัวใจเช่นหัวใจวายหรือทำงานไม่เท่าคนปกติ มักเหนื่อยเวลาออกแรง ขาบวม นอนราบไม่ได้ หายใจลำบากหากสัมพันธ์กับการออกแรง เจ็บแบบตื้อๆเหมือนมีของหนักมาทับ อาจเกี่ยวกับการเจ็บที่เกิดจากหัวใจได้การดูแลตัวเองเบื้องต้น หลีกเลี่ยงการทำงานหรือยกของหนักดื่มน้ำมากๆ รับประทานอาหารอ่อนๆ หลีกเลี่ยงอาหารรสจัดหรืออาหารมื้อใหญ่ กินแล้วนั่งหัวสูงไว้อย่างน้อย 3 ชั่วโมงหากมีอาการเหนื่อยหอบมาก แน่นอกมีร้าวไปกรามหรือแขน ใจสั่น ไอมาก อาเจียน กินได้น้อย ควรรีบไปพบแพทย์